Na temelju članka 50. Statuta Šibensko-kninske županije („Službeni vjesnik Šibensko-kninske županije“, broj 8/09, 4/13 i 3/18), a po prijedlogu Povjerenstva za izradu i provedbu Programa razvoja lovstva na području Šibensko-kninske županije, Župan Šibensko-kninske županije dana ……… 2020. godine, *d o n o s i*

**PROGRAM**

**razvoja lovstva na području Šibensko-kninske županije u 2020. godini**

**I.**

Program se temelji na dodjeli poticajnih sredstava projektima iz lovnoga gospodarstva, a u cilju razvoja i unapređenja lovstva na području Šibensko-kninske županije.

 **II.**

Namjene subvencija po ovom Programu su:

(1) Unapređenje uzgoja i zaštite divljači:

- uzgoj i unos divljači (za obnovu matičnog fonda i osvježenje krvi)

 - unapređenje staništa: kupnja zemljišta za remize, zasijavanje ili zasađivanje

 remiza

- uređenje i održavanje putova, prosjeka i lovačkih staza; obilježavanje,

 ograđivanje i sanacija jama, bunara i špilja

 - opremanje i uređenje lovišta: izgradnja novih i sanacija postojećih

 lovnotehničkih i lovnogospodarskih objekata (osim hranilica za divlju svinju);

 izgradnja infrastrukture u funkciji lovnog turizma;

 - nabava strojeva i alata za održavanje lovišta

 - lovne edukativne staze

- suzbijanje krivolova: lovočuvarski ispit; postavljanje kamera, noćne patrole

- polaganje lovačkog ispita za mlade lovce (50 % troška)

 (2) Promidžba i informiranje iz područja lovstva:

 - mjere za sprječavanje šteta od divljači, izložba trofeja divljači; izrada i

 održavanje web stranica; nabava i izrada stručne literature, brošura, vodiča;

 organizacija i sudjelovanje na lovačkim sajmovima, izložbama, stručnim

 skupovima; obilježavanje obljetnica, proslava blagdana sv. Huberta i druga

 prigodna događanja; izrada projektne dokumentacije za pristupanje fondovima

 za projekte iz lovnoga gospodarstva; marketing divljačine.

 **III.**

Korisnici subvencija iz članka II. točke 1. mogu biti lovačka društva registrirana prema Zakonu o udrugama i trgovačka društva koja ispunjavaju slijedeće uvjete:

* da su lovozakupnici/koncesionari zajedničkih i/ili državnih lovišta na području

 županije

- da nemaju duga po osnovi zakupa/koncesije prava lova

 - da nemaju duga prema državi

 - da su uredno ispunili obveze iz prethodno sklopljenih ugovora o financiranju iz

 javnih izvora

 - da ne postoji dvostruko financiranje za prijavljeni program

 - da se protiv korisnika, odnosno osobe ovlaštene za zastupanje i voditelja programa/projekta ne vodi kazneni postupak i nije pravomoćno osuđen za prekršaje ili kaznena djela definirana Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15)

 - valjanost i ispravnost natječajne dokumentacije

Korisnici subvencija iz članka II. točke 2. mogu biti korisnici iz stavka 1. ovog članka kao i trgovačka društva, obrti, zadruge, udruge, te ostali subjekti koji su nosioci programa razvoja lovnoga gospodarstva na području Šibensko-kninske županije.

**IV.**

Sredstva za provedbu Programa osigurana su u proračunu Šibensko-kninske županije, na razdjelu Upravnog odjela za poljoprivredu i ruralni razvoj:

- namjene iz članka II. točka 1. ovog programa financiraju se iz 10 % dijela sredstava naknade za koncesiju i zakup prava lova na državnim i zajedničkim lovištima Šibensko-kninske županije namijenjen vlasnicima zemljišta bez prava lova ostvarenog u prethodnoj godini, a koji nisu potraživali vlasnici zemljišta bez prava lova, te se sukladno Zakonu o lovstvu, koriste za razvoj i unapređenje lovstva, a osigurana su unutar aktivnosti Provođenje Zakona o lovstvu i to na pozicijama 74301 - "Subvencije trg. dr., polj. i obrt. izvan JS - lovozakup." u iznosu od 25.000,00 kn i 74501 – "Sufinanciranje projekata lovstva udrugama-lovozak.“ u iznosu od 100.100,00 kn.

- namjene iz članka II. točka 2. ovog programa financiraju se iz 10 % dijela sredstava naknade za koncesiju i zakup prava lova na državnim i zajedničkim lovištima Šibensko-kninske županije koji se raspoređuje županiji, te se sukladno Zakonu o lovstvu koristi za provođenje istog, a osiguran je unutar aktivnosti Provođenje Zakona o lovstvu i to na poziciji 74202 – "Rash. za provođenje Zakona o lovstvu-lovozak." i to u iznosu od 134.000,00 kn

**V.**

Kriteriji za ocjenjivanje (vrednovanje) prijedloga projekta:

1. Provedba Naredbe o smanjenju brojnog stanja pojedine vrste divljači („Narodne

 novine“, br.115/18)

2. Kvaliteta pripreme i obrade projekta

3. Kompetentni ljudski resursi

4. Opravdanost projekta-značenje za razvoj lovstva, lovačkih običaja i lovne etike

5. Procjena doprinosa projekta za unapređenje lovnog turizma i pratećih usluga

6. Stupanj osiguranosti vlastitih sredstava

7. Broj divljači u lovištu

8. Korist od projekta (s obzirom na očuvanje biološke raznolikosti, utjecaj projekta na

 očuvanje i zaštitu okoliša i podizanje kvalitete života, utjecaj projekta na širu

 društvenu zajednicu – socijalna uključenost)

9. Podrška i uključenost u provedbu projekta općine ili grada i Lovačkog saveza

 Šibensko-kninske županije

**VI.**

Postupak dodjele subvencije za pojedine projekte iz članka II. ovog Programa provodi Povjerenstvo za izradu i provedbu Programa razvoja lovstva na području Šibensko-kninske županije (u daljnjem tekstu: Povjerenstvo).

Povjerenstvo čine predsjednik i tri člana koje imenuje Župan od predstavnika upravnog tijela nadležnog za poslove lovstva, te predstavnika Lovačkog saveza županije (Odluka o osnivanju i imenovanju Povjerenstva za izradu i provedbu Programa razvoja lovstva na području Šibensko-kninske županije, od 17. ožujka 2017. godine i Odluka o izmjenama i dopunama Odluke o osnivanju i imenovanju Povjerenstva za izradu i provedbu Programa razvoja lovstva na području Šibensko-kninske županije od 9. kolovoza 2017. godine).

Županijske subvencije se dodjeljuju na temelju Javnog poziva, kojeg raspisuje i provodi Upravni odjel za poljoprivredu i ruralni razvoj. Javni poziv se objavljuje u novinama i na web stranici [www.sibensko-kninska](http://www.sibensko-kninska) zupanija.hr

Javni poziv sadržava slijedeće podatke:

* naziv tijela koji objavljuje Javni poziv
* predmet Javnog poziva
* opće uvjete za podnošenje prijava
* popis potrebne dokumentacije
* o načinu, mjestu i roku za podnošenje zahtjeva
* kontakt za dodatne informacije

Zahtjev za dodjelu subvencije podnosi se Povjerenstvu na propisanom prijavnom obrascu. Zahtjevu se prilaže:

* dokaz o pravnom statusu podnositelja zahtjeva
* potvrdu Porezne uprave o nepostojanju duga prema državi (ne stariju od 30 dana)
* program rada i ulaganja (tehnički i financijski elaborat sa naznačenim udjelom vlastitih sredstava)
* preslika žiro-računa korisnika
* izjavu o korištenju potpora male vrijednosti
* uvjerenje da se ne vodi kazneni postupak

 **VII.**

Povjerenstvo obrađuje pristigle prijave na sjednicama koje saziva predsjednik Povjerenstva.

Kod obrade pristiglih zahtjeva utvrđuje se pravovremenost, potpunost i sukladnost prijave propisanim uvjetima iz Programa i Javnog poziva, te iznos prihvatljivih troškova.

Povjerenstvo o svom radu vodi zapisnik, te donosi prijedlog odluke o dodjeli subvencija većinom nazočnih članova.

U slučaju nepotpunog zahtjeva, Povjerenstvo obavještava podnositelja o potrebnoj nadopuni dokumentacije.

 Povjerenstvo po potrebi može zatražiti i dodatnu dokumentaciju.

 Povjerenstvo provodi nadzor i kontrolu namjenskog utroška odobrenih sredstava poticaja neposrednim uvidom u izvješća korisnika o namjenskom trošenju dobivenih sredstava, kao i očevidom na terenu, po potrebi.

Stručne i administrativno-tehničke poslove za Povjerenstvo obavlja Upravni odjel za poljoprivredu i ruralni razvoj Šibensko-kninske županije.

 **VIII.**

Odluku o odobrenju poticajnih sredstava po ovom Programu donosi Župan na prijedlog Povjerenstva.

.  **IX.**

S korisnicima kojima je dodijeljena financijska potpora zaključuje se Ugovor o financijskoj potpori projektu iz sredstava proračuna Šibensko-kninske županije, kojim se ugovaraju obveze između korisnika i davatelja subvencije, sukladno ovom Programu.

Korisnik je dužan:

* odobrenu potporu koristiti namjenski (sukladno namjenama subvencija iz točke II. Programa i predloženom planu aktivnosti i programu rada i ulaganja u razvoj lovstva odnosno lovišta, uz napomenu da se prihvatljivim smatraju i troškovi pogonskog goriva za vozila, oruđa i alate u visini od 10 % odobrenih poticajnih sredstava)
* dostaviti izvješće sa pratećom financijskom dokumentacijom kojom potvrđuje namjensko korištenje sredstava poticaja, odmah po realizaciji aktivnosti predloženih za sufinanciranje, a najkasnije 30 dana nakon isteka roka za završetak projekta.
* korisnik potpore je dužan omogućiti davatelju potpore kontrolu namjenskog utroška dobivenih sredstava.

Ukoliko je korisnik županijske subvencije odobrenu potporu koristio nenamjenski, nije dostavio izvješće ili je priložio neistinitu dokumentaciju odnosno prijavljeno stanje u dokumentaciji ne odgovara stvarnom stanju, mora izvršiti povrat dodijeljenih sredstava u Županijski proračun, te će u narednih deset godina biti isključen iz županijskih programa poticanja razvoja lovnoga gospodarstva.

Za isto ulaganje korisnik može potporu ostvariti samo jednom po ovom Programu. Odobrena sredstva korisniku potpore se isplaćuju na njegov žiro-račun

 **XI.**

Ovaj Program stupa na snagu danom donošenja.

KLASA: 323-01/20-01/

URBROJ: 2182/1-06-20-

Šibenik, …….. 2020.g.

 **ŽUPAN**

 **Goran Pauk, dipl. oec.**